Борис Младенов-Young
Ти имаш мила, хубава съпруга…

chitanka.info

Ти имаш мила, хубава съпруга

и тя те уважава и търпи,

защо тогава ти е нужна друга,

да пръскаш допълнително пари.

Щом готви, чисти и децата гледа

и дрехите ти глади и пере,

щом не обръща, като слънчогледа

очите си към младите мъже,

какво ти трябва повече? Метреса!

Но не мисли, че тя ще ти слугува

и че ще пази мъжката ти чест!

Парите в теб, старика, ще хареса,

но със пари сърце не се купува…

When you have the best, forget the rest![1]

Сидни, Австралия — 2015 г.

[1] When you have the best, forget the rest! — когато имаш най-хубавото, забрави останалото! ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.